stanford-oval/wikipedia huggingface dataset:
זכויות להט"ב במולדובה
מעמד בחוק

| --- | --- |
 :  ראו גם – זכויות להט"ב במדינות ברית המועצות לשעבר
במסגרת ברית המועצות, הקוד הפלילי אסר על פעילות הומוסקסואלית עם עונש מאסר של כ-5 שנים. מילים כגון הומוסקסואליות או גיי לא היו נוכחות בשום קוד סובייטי ומערכת המשפט הסובייטית השתמשה במונח "סדום" בעת העמדות לדין בנושא.
בארגון הביון והמשטרה החשאית של ברית המועצות (ק.ג.ב.) הוקמה מחלקה מיוחדת למאבק בהומוסקסואליות. השירותים החשאיים השתמשו בסחיטה כדי לגייס סוכנים מקהילת הלהט"ב. קיומה מנעה את האפשרות של הופעת ארגון להט"ב כלשהו, או מדיה מודפסת שתוכננה במיוחד עבור חבריה.
לאחר התפרקות ברית המועצות וקבלת עצמאותה של מולדובה באוגוסט 1991, מאז 1995, הומוסקסואליות בין מבוגרים בהסכמה הועברה אי-הפללה והוגדרה כחוקית בעוד משרד הבריאות הודיע במכתב רשמי כי הומוסקסואליות אינה נחשבת למחלה עוד. בספטמבר 2002 הונהגו חוקים חדשים המשווים את גיל ההסכמה בין זוגות חד מיניים לזוגות הטרוסקסואלים - 18 שנים.
הכרה במערכות יחסים חד מיניות

מולדובה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
לצד אי הכרתה של מולדובה במערכות יחסים הומוסקסואליות, ישנה הגבלה בחוקת המדינה המגדירה נישואים כאיחוד הטרוסקסואלי בין גבר לאישה בלבד מאז 1994.
הגנה מפני אפליה

במשך תקופה ארוכה, קואליציה גדולה של ארגוני זכויות אדם, בהם "GenderDoc-M", הפעילו לחץ אזרחי על ממשלת מולדובה ליישום חקיקה נגד אפליה בהתאם לסטנדרטים האירופיים, שתכלול איסור אפליה על בסיס נטייה מינית.
חוק האוסר על אפליה על רקע נטייה מינית בתעסוקה אומץ על ידי הפרלמנט המולדובי ב-25 במאי 2012, ונחתם על ידי הנשיא ניקולאיה טימופטי ב-28 במאי 2012. החוק נכנס לתוקף ב-1 בינואר 2013.
ב-1 בינואר 2019 נכנס לתוקפו "חוק התעמולה התקשורתית" האוסר על "הפצת תוכניות טלוויזיה רוסיות בנושאי חדשות, ניתוח, פוליטיקה וצבא" אשר מכיל סעיף האוסר על שידורי תקשורת המפלות על בסיס נטייה המינית. סעיף 11 לחוק קובע כי "אסור על תוכניות אודיו-ויזואליות להפיץ הסתה, קידום או הצדקה של שנאה גזעית, שנאת זרים, אנטישמיות או צורות אחרות של שנאה המושתתות על חוסר סובלנות או אפליה על בסיס מין, גזע, לאום, דת, מוגבלות או נטייה מינית".
זהות מגדרית

טרנסג'נדרים רשאים לשנות את שמם ומגדרם החוקיים במסמכים רשמיים במולדובה, אך נדרשים לקבלת אבחון פסיכיאטרי המאשר את ה-"טרנסג'נדריות" שלהם לשם כך.
תנאי מחיה

במולדובה קהילת הלהט"ב מוגדרת כקטנה אך תוססת ופתוחה. מועדון הלהט"ב הראשון של קישינב, "Jaguar Dance and Music Club", נפתח בשנת 2009. מצעד הגאווה הראשון של המדינה נערך באפריל 2002 עד שנת 2007 בה נאסר בטענה כי הומוסקסואליות "מערערת את ערכי הנצרות של מולדובה". ב-11 במאי 2008, המשטרה והרשויות עמדו כנגד מצעד הגאווה בקישינב שנמנע על ידי המונים שהקיפו, הפחידו ותקפו את משתתפי המצעד. ראש עיריית קישינב, דורין קירטואקה, אשר החזיק בסיסמת הקמפיין שלו במהלך הבחירות לראשות העיר "ראש עיר צעיר, צוות ליברלי, בירת אירופה", אסר על המצעד ערב קודם לכן. האיסור על קיומו עורר פגיעה בחופש האספה אשר הובילה לביקורות ודאגה בינלאומיות, כולל משר החוץ הבריטי, דייוויד מיליבנד.
פסק הדין של באצ'קובסקי ואחרים נגד פולין במאי 2007 היה מקרה בולט, בו פסק בית הדין האירופי לזכויות אדם (ECHR) כי בעודו אוסר על קיום מצעדי גאווה שלווים בין השנים 2004–2005 (אף על פי שהתקיים למרות איסורו בשנת 2005), ראש עיריית ורשה, לך קצ'ינסקי, הפר שלושה סעיפים של האמנה האירופית לזכויות אדם: סעיף 11 הנוגע לחופש האספה, סעיף 13 העוסק בזכות ערעור וסעיף 14 המחייב חוקים נגד אפליה. בשנת 2012 קבע בית הדין כי רשויות מולדובה הפרו את זכויות אדם באמנה בכך שביטלו את האירוע בשנת 2008. במאי 2017 ארגנו פעילי להט"ב מצעד שליו במקביל לציון היום הבינלאומי נגד הומופוביה, טרנספוביה וביפוביה. גורמים במשטרה ביטלו את האירוע זמן קצר לאחר תחילתו, בגלל חששות בטיחותיים משום שקבוצות אורתודוקסיות פונדמנטליסטיות החלו לתקוף את משתתפיו. נשיא המדינה, איגור דודון תמך בהתקפות ואמר כי, "מעולם לא הבטחתי להיות נשיא עבור ההומואים, הם היו צריכים לבחור בנשיא משלהם". הוא גם פגש באופן אישי את קבוצת הרדיקלים ובירך אותם. עם זאת, כ-450 אנשים השתתפו במצעד, שהיה מספר שיא של משתתפיו באותה תקופה.
במאי 2018 ארגנו בהצלחה פעילי להט"ב את המצעד ה-17. המשטרה הגנה על המשתתפים מפני רדיקלים, והשתמשה בגז מדמיע כדי להדוף אותם. הנשיא דודון בירך שוב את המפגינים הקיצונים והפגנת אלימותם כלפי המצעד. עם זאת, קיום המצעד זכה לתמיכה משגרירויות רבות בהן: ארגנטינה, בלגיה, קנדה, צ'כיה, דנמרק, אסטוניה, פינלנד, צרפת, גרמניה, אירלנד, איטליה, לטביה, ליטא, הולנד, נורווגיה, פורטוגל, סלובניה, ספרד, שוודיה, שווייץ, הממלכה המאוחדת וארצות הברית.
תנאי מחיה > הומופוביה

ביוני 2011 ניצלה מולדובה את מושבה במועצת זכויות האדם של האו"ם כדי להצביע נגד ההחלטה המוצלחת הראשונה של האו"ם המגנה אפליה ואלימות כלפי להט"ב על בסיס נטייתם המינית וזהותם המגדרית.
סקוט לייבלי, מתנגד מולדובני נמרץ לזכויות להט"ב, קשר נטייה הומוסקסואלית לבין רצח העם ברואנדה והשואה, וביקר במולדובה בשנת 2010 כדי להתנגד לחוק נגד אפליה בתעסוקה על בסיס נטייה מינית. הצעת החוק עברה בוועדה פעמיים לפני שנעצרה בעקבות התנגדות מפלגת הקומוניסטים שהציגה את ביקורו של לייבלי כסיבה להתנגדותה. אולם, הצעת החוק אושרה בשנת 2012.
מאז 2012, מספר ערים חוקקו איסורים על "תעמולה הומוסקסואלית" אשר הוגדרו כ-"סמליים" בעוד אינם כללו סוגים של סנקציות מנהליות או קנסות בהן:
בלץ - נחקק ב-23 בפברואר 2012, ובוטל ב-28 בפברואר 2013.
דרוקיה - נחקק ב-27 במרץ 2012.
קאחול - נחקק ב-29 במרץ 2012.
צ'אדר לונגה - נחקק ב-10 באפריל 2012.
גלודן - בוטל לאחר מכן.
רשקאן - בוטל לאחר מכן.
סורוקה.
איסורים דומים נחקקו גם במחוזות הבאים:
מחוז אניני נוי - נחקק ב-1 במרץ 2012.
מחוז בסרביה.
מחוז פלשט.
איסורים דומים נחקקו על ידי הכפרים הבאים של מחוז פלסטי:
בוקאן - בוטל לאחר מכן.
קטריש - בוטל ב-22 בפברואר 2012.
חיליוץ.
פרליצה.
ב-30 באפריל 2013 אישר הפרלמנט של גגאוזיה הצעת חוק לאסור "תעמולה" של הומוסקסואליות, ביסקסואליות וטרנסג'נדריות כגון נישואים חד-מיניים ואימוץ על ידי זוגות חד מיניים. הצעת החוק לא כללה כל סוג של עיצומים מנהליים או קנסות אך חלק מהוראותיה אסרו על כל פעילות ארגון הקשור ללהט"ב באזור. הוראה נוספת נועדה לאסור על כל מועדונים הקשורים ללהט"ב ומוסדות בידור. ב-20 ביוני 2013 נפסלו הוראות אלה על ידי החלטת בית המשפט, שקבע כי חוקים אלה פוגעים בחופש הביטוי וזכויות אדם.
ב-23 במאי 2013, למרות חוק נגד האפליה המונע אפליה על רקע נטייה מינית בתעסוקה, הפרלמנט של מולדובה העביר הצעת חוק האוסרת על תעמולה של זנות, פדופיליה ו-"כל מערכת יחסים אחרת מאשר אלה הקשורים לנישואין ומשפחה" בהתאם. הצעת החוק כוללת גם קנסות. ההצעה נחתמה ב-5 ביולי 2013 ונכנסה לתוקף ב-12 ביולי 2013. החוק לא אסר במפורש "תעמולה" של הומוסקסואליות, אך ניתן היה לפרש זאת ככזה על ידי שופטים. עם זאת, ב-11 באוקטובר 2013 אישר הפרלמנט הצעת חוק שנועדה להסיר את התוכן אשר יכול היה להתפרש כאיסור על "תעמולה הומוסקסואלית".
במאי 2019, עורכת דין לזכויות אדם המייצגת את ארגון הלהט"ב היחיד במולדובה, "GENDER-DOC" הייתה קורבן של פיגועי הצתה בעוד כי מצאה את מכוניתה נשרפת מחוץ למשרדה במרכז קישינב על ידי תוקף לא ידוע. היא דיווחה למשטרה על הפיגוע שלדבריה סירבה לחקור את האירוע כי לא ראתה את הנזק כ-"משמעותי".
טבלת סיכום

| --- | --- |
פעילות הומוסקסואלית חוקית:  (מאז 1991)
גיל הסכמה שווה לזוגות הטרוסקסואלים:  (מאז 1991)
חוקים נגד אפליה בתעסוקה:  (מאז 2013)
חוקים נגד אפליה במדיה:  (מאז 2019)
חוקים נגד אפליה במתן סחורות ושירותים:  (מאז 2023)
חוקים נגד אפליה בכל התחומים האחרים (כולל אפליה עקיפה, דברי שנאה):  (מאז 2023)
נישואים חד מיניים:  (איסור חוקתי מאז 1994)
הכרה בזוגות חד מיניים (איחוד אזרחי, שותפות לחיים): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים וביסקסואלים מוצהרים רשאיים לשרת בצבא: 
זכות לשינוי מגדר בחוק:  (נדרש אבחון פסיכיאטרי)
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:
הערות שוליים

↑  Bureau of Public Affairs Department Of State. The Office of Electronic Information, Moldova, 2001-2009.state.gov, ‏2007-03-06 (באנגלית)
↑  Daisy Sindelar, Of All Places, Is Moldova Leading on Gay Rights?, The Atlantic, ‏2013-04-09 (באנגלית)
↑  Country Ranking | Rainbow Europe, rainbow-europe.org
↑  Comming OUT RO, GENDERDOC-M, ‏2017-02-20 (ברומנית)
↑  Codul serviciilor media audiovizuale al Republicii Moldova, lex.justice.md
↑  Moldovan Parliament Speaker Passes Law Against Russian Propaganda, RadioFreeEurope/RadioLiberty (באנגלית)
↑  Rainbow Europe, rainbow-europe.org
1 2  Daisy Sindelar, Of All Places, Is Moldova Leading on Gay Rights?, The Atlantic, ‏2013-04-09 (באנגלית)
↑  Wayback Machine, web.archive.org, ‏2013-10-12
↑  Wayback Machine, web.archive.org, ‏2013-12-31
↑  Moldova LGBT march halted as President says: 'I am not president of the gays', PinkNews - Gay news, reviews and comment from the world's most read lesbian, gay, bisexual, and trans news service, ‏2017-05-24 (באנגלית בריטית)
↑  Rainbow Europe, rainbow-europe.org
↑  Moldovan Police Repel Orthodox Activists Trying To Crash LGBT March, RadioFreeEurope/RadioLiberty (באנגלית)
↑  Moldova police used tear gas on anti-LGBT protesters trying to disrupt Pride march, PinkNews - Gay news, reviews and comment from the world's most read lesbian, gay, bisexual, and trans news service, ‏2018-05-22 (באנגלית בריטית)
↑  "UN backs gay rights for first time ever". Updated News (באנגלית אמריקאית). 2011-06-18. נבדק ב-2021-11-17.
↑  Matthew Jenkin, Moldova city bans 'gay propaganda', Gay Star News, ‏2012-02-24 (באנגלית בריטית)
↑  Moldova: Second largest city overturns local ban on ‘gay propaganda’, PinkNews | Latest lesbian, gay, bi and trans news | LGBT+ news, ‏2013-03-01 (באנגלית בריטית)
↑  Moldovan LGBT Community Wake Up With A 'Gay Propaganda' Law, web.archive.org, ‏2016-03-03
↑  Moldova Secretly Enacts Propaganda Law Similar To Russia's, www.advocate.com, ‏2013-07-23 (באנגלית)
↑  Moldova Nixes Antigay Law, RadioFreeEurope/RadioLiberty (באנגלית)
↑  eub2. "Moldova cancels 'gay propaganda' ban, eyeing EU entry — EUbusiness.com | EU news, business and politics" (באנגלית). נבדק ב-2021-08-16.
↑  Shannon Power, Arsonists attack LGBTI rights lawyer in Moldova, Gay Star News, ‏2019-06-05 (באנגלית בריטית)
↑  Anticoruptie.md, VIDEO // Automobilul unei apărătoare a drepturilor omului a fost incendiat, anticoruptie.md (ברומנית)
חברת הפרלמנט האירופי לשעבר, מרייה קורנליסן, נואמת במצעד הגאווה בבירת מולדובה, קישינב בשנת 2013
חצות מעל סנקטפראקס

| --- | --- |

 מידע כללי
 מאת:  פול סטיוארט
 איורים:  כריס רידל
 שפת המקור:  אנגלית
 סוגה:  פנטזיה
 הוצאה
 הוצאה:  דאבלדיי 
 תאריך הוצאה:  2000
 מספר עמודים:  379
 הוצאה בעברית
 הוצאה:  הוצאת עם עובד
 תאריך:  2006
 תרגום:  דורית לנדס
 סדרה
 סדרת ספרים:  קורות קצעולם, סאגת טוויג
 ספר קודם:  רודפתסערה
 הספר הבא:  נווט האבן
 קישורים חיצוניים
 מסת"ב:  978-0-385-60089-7
 הספרייה הלאומית:  002517574
 
חצות מעל סנקטפראקס הוא הספר השלישי בסאגת טוויג בסדרה "קורות קצעולם".
עלילה

זה הספר האחרון בסדר הכרונולוגי הכולל את זאב העננים. טוויג מנסה להציל את אביו, זאב העננים, שנלכד בלב הסערה. כשהוא נכנס לסערה, הוא פוגש את אביו. אביו מספר לו שמי שנכנס לתוך אמא סערה מתחיל להתאחד איתה. מצד אחד הוא משיג ידע על מזג אוויר שכל מלומדי השמיים בסנקטפראקס יכולים רק לחלום עליו, אך מצד שני הוא מתחיל להיעלם לאט לאט. כמו כן, הוא מספר לטוויג שאמא סערה עומדת להגיע ללב יערעבות כדי להפיח חיים מחדש. הבעיה היא שכעת סנקטפראקס עומדת בדרכה, ואם סנקטפראקס לא תוזז, אמא סערה תוציא את כל כוחה בניסיון להזיז את סנקטפראקס, ולא תוכל להפיח חיים בקצה, וכל החיים על הקצה ימותו. לאחר שהוא גומר לספר זאת לטוויג הוא נעלם. אמא סערה פולטת את טוויג וכל צוות האונייה החוצה, והם מתפזרים במקומות שונים ברחבי הקצה. כשטוויג מתעורר, הוא אינו זוכר דבר ממה שקרה כשהיה בתוך אמא סערה. בעזרת מתלמד בשם קאולקייפ הוא מחליט לחפש את חברי הצוות, ולבדוק אם הם זוכרים. הוא מתחיל למצוא אותם לאט לאט, אבל גם הם אינם זוכרים כלום. לבסוף הוא מגלה שחבר הצוות האחרון שלא מצא הוא נווט האבן, שנחת בלב יערעבות. הוא יוצא לחפש אותו, וכשמגיע אליו אומר לו נווט האבן שהוא זוכר מה קרה, מפני שהיה מוגן על ידי החליפה שלבש. הוא מזכיר לטוויג על מה שאמר לו אביו זאב העננים, והם מגלים שאמא סערה תגיע לסנקטפראקס בחצות. נווט האבן מבצע בטוויג ובקאוקלייפ שיגור רקיע לעבר סנקטפראקס, כדי שיספיקו להגיע לפני חצות. קאוקלייפ משחרר את השרשרת, והפרופסור לחושך ועוד כמה פרופסורים שלא יכלו לראות את עירם האהובה נעלמת נשארים עליה. לאחר שאמא סערה עוברת, צומח סלע גדול בגן הסלעים - עליו בונים את סנקטפראקס החדשה. קאוקלייפ ממונה לבכיר נשגבי האקדמיה.
| קורות קצעולם |
| --- | --- | --- |
| ספרים ראשיים | מעבר ליערעבות • רודפתסערה • חצות מעל סנקטפראקס • קללת הגלואמגלוזר • אחרון פיראטי הרקיע • ווקס • קרחופשי • אבירי החורף • התנגשות ספינות הרקיע • המגילות האבודות • בני האלמוות |  |
| ספרים משניים | זאב העננים • נווט האבן • מפות קצעולם |  |
| סופרים | פול סטיוארט • כריס רידל |  |
חלונות ארדון

| --- | --- |

 מידע כללי
 אמן:  מרדכי ארדון
 תאריך יצירה:  1984
 טכניקה וחומרים:  חלונות ויטראז'
 ממדים בס"מ
 אורך:  650
 רוחב:  1700
 נתונים על היצירה
 מיקום:  הספרייה הלאומית
 קואורדינטות:  31°46′33″N 35°11′49″E﻿ / ﻿31.77584°N 35.19683°E﻿ / 31.77584; 35.19683
 
מרדכי ארדון במהלך יצירת החלונות
שבילי הגויים
החלון המרכזי
החלון הימני
יצירתו של מרדכי ארדון 'חזון ישעיהו', המוכרת יותר כ'חלונות ארדון', היא יצירה מונומנטלית הכוללת חלונות זכוכית צבעוניים (ויטראז') אדירי ממדים (17X6.5 מטר), המעטרים את קיר המבואה בספרייה הלאומית בקמפוס האוניברסיטה העברית בגבעת רם בירושלים. ארדון החל בהכנה לביצועה לקראת סוף 1980, כאשר העבודה בפועל נמשכה ארבע שנים. ביצוע העבודה, בפיקוחו של האמן, נעשה ב"אטלייה סימון" בריימס (Reims) שבצרפת, על ידי שארל מארק בין השנים 84–1982. המפעל התאפשר גם הודות לתרומתם ולמאמציהם של אפרים וצפירה אילין.
תוכן היצירה

ארדון בחר כנושא ליצירתו בחזון אחרית הימים של ישעיהו, ב', ב'–ד':
"וְהָיָה בְּאַחֲרִית הַיָּמִים נָכוֹן יִהְיֶה הַר בֵּית ה' בְּרֹאשׁ הֶהָרִים, וְנִשָּׂא מִגְּבָעוֹת, וְנָהֲרוּ אֵלָיו כָּל הַגּוֹיִם. וְהָלְכוּ עַמִּים רַבִּים וְאָמְרוּ: לְכוּ וְנַעֲלֶה אֶל הַר ה' אֶל בֵּית אֱלֹהֵי יַעֲקֹב, וְיֹרֵנוּ מִדְּרָכָיו וְנֵלְכָה בְּאֹרְחֹתָיו, כִּי מִצִּיּוֹן תֵּצֵא תוֹרָה וּדְבַר ה' מִירוּשָׁלִָם... וְכִתְּתוּ חַרְבוֹתָם לְאִתִּים וַחֲנִיתוֹתֵיהֶם לְמַזְמֵרוֹת, לֹא יִשָּׂא גוֹי אֶל גּוֹי חֶרֶב וְלֹא יִלְמְדוּ עוֹד מִלְחָמָה. בֵּית יַעֲקֹב לְכוּ וְנֵלְכָה בְּאוֹר ה'"
ארדון סבר שחזון הנביא, המתקומם נגד אכזריותן של המלחמות ושואף לשלום אוניברסלי, הולם גם את ימינו אנו, שכן המלחמות לא נעלמו מן העולם. חזון אחוות-העמים של ישעיהו, המנבא את תום עידן המלחמות והרדיפות, הלם את ערכי ההומניזם בהם דגל ארדון מנעוריו, ושהיו בעיניו "סם-הנגד הטוב ביותר כנגד המיליטריזם והשוביניזם".
הוויטראז' מחולק לשלושה חלקים (טריפטיך), משמאל לימין, שכל אחד מהם מוקדש לתיאור חלק אחר מנבואת ישעיהו:
החלון השמאלי

החלון הראשון, השמאלי, עוסק בכוח המשיכה האוניברסלי של ירושלים, ומתייחס לפסוק: "והלכו עמים רבים ואמרו: לכו ונעלה אל הר ה' אל בית אלוהי יעקב ויורנו מדרכיו ונלכה באורחותיו, כי מציון תצא תורה ודבר ה' מירושלים" (ספר ישעיהו, פרק ב', פסוק ג').
ארדון לא צייר את העמים העולים לירושלים, אלא סדרת שבילים שעל כל אחד מהם רשום הפסוק: "לכו ונעלה אל הר ה'..." בלשונו של אחד העמים ובאותיות שונות: לטיניות, יווניות, ערביות ועוד. השבילים מסמלים את הדרכים המוארות בהן עתידים עמים רבים להעפיל לירושלים שתהפוך לעיר השלום האוניברסלי.
מעל השבילים פרושים שמיים אוטופיים הצבועים בגווני סגול וכחול עמוקים ומרהיבים, המלאים בגרמי שמים האמורים ללוות את העולים להר-האלוהים.
החלון המרכזי

החלון המרכזי הופך דרמטי הרבה יותר. השמיים הסגולים-כחולים שמשמאל מתחלפים בשמים אדומים כדם, מהם מהדהדת ביקורתו של ישעיהו: "ידיכם דמים מלאו" (ישעיהו, א', ט"ו). כמעין הפוגה למתח של השמיים ספוגי הדם, מרחף בלבם הפסוק: "וכתתו חרבותם לאתים וחניתותיהם למזמרות. לא ישא גוי אל גוי חרב ולא ילמדו עוד מלחמה", עליו נשען אחד מהמוטיבים רבי ההבעה של ארדון "אילן הספירות" הקבלי בגוון כחול, ולצדו סמלים נוספים.
אל ציורי הספירות השונים התוודע ארדון ב-1949, כשהופיע הספר "משנת הזוהר" בתרגומו של ישעיה תשבי שכלל ציורים גרפיים. הייצוג הגרפי של הספירות הפתיע והלהיב את דמיונו של ארדון והיה בעיניו ציורי ורב-דמיון. נראה, ששיקוליו של ארדון בבחירת הסמלים היו אסתטיים בעיקרם. יחד עם זאת, הצבת סימבול עשר הספירות הקבלי בלב היצירה בא מאחר שרעיון תורת הקבלה הוא הבאת העולם לתיקון והשלמה הרמונית, כפי שעולה מרוח נבואות אחרית הימים של הנביא ישעיה המוצגות בכל רוחב היצירה.
מתחת לשמים האדומים מופיעה ירושלים, שהחומה שלה היא בעצם מגילת קלף. ארדון העתיק בדייקנות את מגילת ישעיהו שנתגלתה במערות קומראן ויצר לה צורה של חומה. על חומה זו אמר האמן: "חומת ירושלים כאן, או נבואה הנצחית כחומה? זו מטמורפוזה של שתיהן, של אות ואבן. כאן חזון השלום ועיר השלום מתקוממים נגד פלגי הדם שמעליהם..."
החלון הימני

החלון הימני והאחרון מייצג את התגשמות הנבואה: בשני השלישים העליונים שמיים זוהרים בצבעי כחול ירוק וסגול ועליהם אתי חפירה לבנים שנוצרו על-פי הנבואה, מן החרבות. השליש התחתון של החלון צבוע בצבעים "ארציים' ועליו שברים, לא שברי חרבות, אלא שברי כלי המלחמה המודרניים, פגזי תותחים, חלקי טנקים ומטוסים, שננטשו בעידן השלום.
הקומפוזיציה

יש לשים לב לקומפוזיציה ושילובי הצבעים של היצירה בכללותה, כפי שהיטיב להסביר זאת ארדון עצמו:
"הקומפוזיציה של הוויטראי כולה הד והד חוזר... קול ובת-קול, הן בצבע והן בצורה...היא חיה על ניגודים והשלמות.. גון רודף גון וצורה רודפת צורה.. מתנגשים או משלימים – קומפלימנט או קונטראסט... הלובן שבדרכים העקלקלות משמאל מוצא הד בלובן של האתים בצד ימין... גוני שמים באולטראמארין וסגול עולים ומתחדשים בכחול של שלווה וביטחה שמעל לשברי כלי הזין... והאדום, האדום האכזרי שבאמצע, טובע בחלודה, באדום-חום של התותח על כדוריו ופגזיו.. הד וחזרה גם בצורה: הקשתות של הצורות העקלקלות שבדרכים משמאל פורצות שוב בשברי כלי הזין שמתחת לאתים מימין. ניגודים והשלמות בכל... קונטראסטים בצבע, בצורות, באור וצל, בגדול וקטן, בקר וחם... כעין קומפוזיציה מוזיקלית לפנינו... קול חצוצרה ושופר מלחמה באדום מזה, וקול מנחם בכחול מזה. קול המקל ומשקיט את צערו של האדם, את קינת האדם והאדמה."
ההקדשה

מרדכי ארדון צייר את הוויטראז' אחרי שנפטרה אשתו מרים, ב-1981. מלאכת ציור הוויטראז' עזרה לו להתאושש, ובפינתו השמאלית התחתונה, ניתן לראות את נר הנשמה שהוא צייר לזכרה של אשתו, מרים ארדון.
בול החלונות

ב-17 אפריל 1990 הנפיק השירות הבולאי זוג בולים וגליונית זיכרון לרגל תערוכת הבולים העולמית בלונדון עם קטעים מהיצירה.המעצב י.גרנות עיצב את הבולים.
הערות שוליים

1 2  ארטורו שוורץ, מרדכי ארדון: צבעי הזמן, 2003, ירושלים, בהוצאת מוזיאון ישראל ומוזיאון תל אביב לאמנות. עמ' 12.
↑  ארדון, מרדכי "מרדכי ארדון על יצירתו", בתוך חלונות ארדון. ירושלים. ללא ציון עמודים.
↑  מופיע גם אצל שוורץ, מרדכי ארדון: צבעי הזמן, עמ' 13
↑  שוורץ, מרדכי ארדון: צבעי הזמן, עמ' 11
↑  חלונות ארדון גליונית זיכרון, קטלוג בולים, התאחדות בולאי ישראל
חטופה 3

| --- | --- |

כרזת הסרט בעברית
 בימוי:  אוליבר מגטון 
 הופק בידי:  לוק בסון 
 תסריט:  רוברט מארק קאמן, לוק בסון 
 עריכה:  אודרי סימונאוד   ניקולאס טרמבייסקוויץ
 שחקנים ראשיים:  ליאם ניסן   פמקה ינסן   מגי גרייס   פורסט ויטאקר
 מוזיקה:  נתנאל מקהיילי
 צילום:  אריק קרס 
 מדינה:  ארצות הברית ארצות הברית צרפת צרפת
 חברת הפקה:  EuropaCopa
 חברה מפיצה:  פוקס המאה ה-20 (בינלאומי)   EuropaCopa Distribution (צרפת)
 שיטת הפצה:  וידאו על פי דרישה 
 הקרנת בכורה:  ארצות הברית 9 בינואר 2015  ישראל 8 בינואר 2015  צרפת 21 בינואר 2015
 משך הקרנה:  109 דק' 
 שפת הסרט:  אנגלית 
 סוגה:  סרט מתח, סרט פעולה, סרט ויגילנטה 
 תקציב:  48 מיליון דולר
 הכנסות:  326 מיליון דולר
 הכנסות באתר מוג'ו:   taken3
 סרט קודם:  חטופה 2
 www.takenmovie.com
 דף הסרט ב־IMDb
 
חטופה 3 (באנגלית: Taken 3) הוא סרט מותחן פעולה אמריקאי בכיכובו של ליאם ניסן. הסרט הוא סרט המשך לחטופה 2 והוא יצא לאקרנים ב-9 בינואר 2015. על פי דיווחים שונים[דרוש מקור] ייתכן שזהו הסרט האחרון שחותם את טרילוגיית סרטי "חטופה".
בסרט מככבים: ליאם ניסן, מגי גרייס, פמקה ינסן ופורסט ויטאקר.
הסרט הפך לשובר קופות והכניס כ-326 מיליון דולר.
תקציר העלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בריאן מילס (ליאם ניסן), סוכן ה-CIA לשעבר, מואשם כעת ברצח אשתו (פמקה ינסן) אותו לא ביצע וחייו מתנפצים. הוא נרדף על ידי בלש משטרתי מתוחכם, לכן בריאן מגייס את כל כישוריו המיוחדים על מנת ללכוד את הרוצח האמיתי ולנקות את שמו ואומר לבתו קים (מגי גרייס) לא לסמוך על אף אחד ולהגן גם עליה כי היא הדבר החשוב ביותר שנותר לו.
צוות שחקנים

| שם השחקן | דמות | הערה |
| --- | --- | --- |
| ליאם ניסן | בריאן מילס | הגיבור הראשי של הסרט ואביה של קים אשר מואשם ברציחתה של לנור, אשתו לשעבר |
| פמקה ינסן | לנור "לני" מילס-סנט ג'ון | אשתו לשעבר של בריאן אשר נרצחה |
| מגי גרייס | קים מילס | בתו של בריאן |
| פורסט ויטאקר | הבלש פרנק דוצלר | בלש משטרה אשר רודף אחרי בריאן במטרה לעצרו לאחר שבריאן הואשם ברצח לנור |
| לילנד אורשר | סאם גילרוי | חברו הטוב ביותר של בריאן |
| ג'ון גרייס | מארק קייסי | חבר טוב של בריאן |
| דייוויד וורהופסקי | ברני האריס | חבר טוב של בריאן |
| ג'וני וסטון | ג'ימי | החבר של קים |
| סם ספרואל | אולג מאלאנקוב | איש קג"ב וותיק מלחמת אפגניסטן (ברית המועצות) אשר הפך לבוס פשע אכזרי וחסר רחמים אשר משתף פעולה עם סטיוארט על מנת להרוג את בריאן. אולג הוא בוס פשע רוסי והאנטגוניסט המשני של הסרט. |
| דאגרי סקוט | סטיוארט סנט ג'ון | בעלה של לנור, איש עשיר אשר משתף פעולה עם אולג על מנת לחסל את בריאן והפליל את בריאן ברציחתה של לנור, סטיוארט הוא האנטגוניסט הראשי של הסרט. |
צילומים והפצה

הצילומים לסרט החלו ב-29 במרץ 2014. פוקס המאה ה-20 הוציאו את הסרט לאקרנים בארצות הברית ב-9 בינואר 2015.
בישראל יצא הסרט לאקרנים ב-IMAX וב-4DX (ארבעה-ממדים) אף על פי שהסרט לא הומר לפורמט 4DX כמו קודמו.
מוזיקה

ב-30 בספטמבר 2014, חזר נתנאל מקהיילי, מלחין הפסקול של שני הסרטים הקודמים להלחין ולכתוב את הפסקול לסרט זה. כל השירים נכתבו והולחנו על ידי נתנאל מקהיילי.
| חטופה 3: פסקול הסרט המקורי> מס' | חטופה 3: פסקול הסרט המקורי> שם | חטופה 3: פסקול הסרט המקורי> משך | חטופה 3: פסקול הסרט המקורי>  | חטופה 3: פסקול הסרט המקורי>  | חטופה 3: פסקול הסרט המקורי>  | חטופה 3: פסקול הסרט המקורי>  | חטופה 3: פסקול הסרט המקורי>  | חטופה 3: פסקול הסרט המקורי>  | חטופה 3: פסקול הסרט המקורי>  |
| --- | --- | --- | --- | --- | --- | --- | --- | --- | --- |
| 1. | Taken 3 Opening  | 0:35 |  |  |  |  |  |  |  |
| 2. | Let Me Weep (נכתב ומבוצע בידי גאל מקהיילי)  | 2:54 |  |  |  |  |  |  |  |
| 3. | Toes (מבוצע בידי Glass Animals)  | 4:17 |  |  |  |  |  |  |  |
| 4. | Predictable  | 1:20 |  |  |  |  |  |  |  |
| 5. | Leonor Is Dead  | 1:41 |  |  |  |  |  |  |  |
| 6. | Bryan Runs  | 2:51 |  |  |  |  |  |  |  |
| 7. | A Stutter (נכתב ומבוצע בידי אולאפור ארנלדס וארנור דן)  | 5:09 |  |  |  |  |  |  |  |
| 8. | He's Playing You  | 1:37 |  |  |  |  |  |  |  |
| 9. | Bryan's Escape  | 4:09 |  |  |  |  |  |  |  |
| 10. | He Didn't Do It  | 2:23 |  |  |  |  |  |  |  |
| 11. | Inspector Dotzler  | 1:18 |  |  |  |  |  |  |  |
| 12. | College Pursuit  | 2:30 |  |  |  |  |  |  |  |
| 13. | Kim Interrogation  | 3:37 |  |  |  |  |  |  |  |
| 14. | Fourth Yogurt from the Back  | 1:27 |  |  |  |  |  |  |  |
| 15. | Malankov's Penthouse  | 2:40 |  |  |  |  |  |  |  |
| 16. | Up to the Russians  | 1:28 |  |  |  |  |  |  |  |
| 17. | He's a Ghost  | 3:03 |  |  |  |  |  |  |  |
| 18. | Bryan's Grief  | 6:13 |  |  |  |  |  |  |  |
| 19. | Anything Yet?  | 2:38 |  |  |  |  |  |  |  |
| 20. | Store Fight  | 2:36 |  |  |  |  |  |  |  |
| 21. | Porsche Pursuit  | 4:20 |  |  |  |  |  |  |  |
| 22. | Saving Kim  | 4:50 |  |  |  |  |  |  |  |
| 23. | Infinity (נכתב ומבוצע בידי ה-xx)  | 5:40 |  |  |  |  |  |  |  |
| משך כולל: | משך כולל: | 1:08:50 |  |  |  |  |  |  |  |
טארגה פלוריו

| --- | --- |


 ענף:  מרוץ מכוניות
 תאריך ייסוד:  1906
 תאריך פירוק:  1977
 עיר מארחת:  סיציליה 
 הכי הרבה זכיות:  גרמניה פורשה (11 זכיות)
 www.targa-florio.it
 קואורדינטות:  37°56′52″N 13°47′10″E﻿ / ﻿37.947777777778°N 13.786111111111°E﻿ / 37.947777777778; 13.786111111111
 he
 
טארגה פלוריו (באיטלקית: La Targa Florio) היה מרוץ סיבולת למרחק ארוך למכוניות ספורט אשר נערך בין השנים 1906–1977.
הטארגה פלוריו היה לחלק מרכזי באליפות העולם למכוניות ספורט בין השנים 1955–1973, ועל כן נחשב לאחד מן המרוצים היוקרתיים ביותר. המרוץ התקיים בכבישים ציבוריים בהרי סיציליה כאשר בשנותיו הראשונות קוים במסלול המלא דרך כל האי סיציליה, ואילו בעשורים האחרונים לקיומו קוצר המסלול לאורך של 72 קילומטר ונערך מסביב לרכס הרי מדוניה בלבד אשר הוקפו 11 פעמים. בשנת 1977 בוטל המרוץ מסיבות בטיחותיות.
היסטוריה

מרוץ הטארגה פלוריו נוסד בשנת 1906 על ידי התעשיין האיטלקי האמיד וינצ'נצו פלוריו. המרוץ נחשב לאחד הקשים ביותר באירופה כאשר בגרסתו המקורית כלל 3 הקפות באורך 148 ק"מ כל אחת ומרחק כולל באורך 446 ק"מ של מסלול המורכב מכבישים הרריים תלולים הכוללים עליות רבות ועקומות חדות, ובגבהים בהם נעשו לעיתים קרובות שינויים קיצוניים באקלים. את המרוץ הראשון אשר נערך בשנת 1906 ניצח הנהג אלסנדרו קניו במהלך מרוץ שארך 9 שעות ומהירות ממוצעת של 50 קמ"ש.
עד לשנות ה-20 הפך מרוץ הטארגה פלוריו לאחד מן מרוצי המכוניות החשובים ביותר באירופה, כאשר בשנים אלו עדיין לא נוסד מרוץ 24 השעות של לה מאן.
בשנת 1953 נוסדה תחרות אליפות העולם למכוניות ספורט של הפדרציה הבינלאומית לרכב (FIA) כאשר החל משנת 1955 ועד לשנת 1973 היווה מרוץ הטארגה פלוריו חלק מרכזי באליפות העולם. את מרוץ 1955 ניצחה קבוצת מרצדס בנץ לאחר שזכתה בשני המקומות הראשונים, הצוות הראשון כלל את הנהגים סטירלינג מוס ופיטר קולינס, והצוות השני כלל את הנהגים חואן מנואל פנג'יו וקרל קלינג.